Når man er medlem hos en a-kasse, betaler man et månedligt kontingent, som man automatisk får et fradrag for. Man kan maks. få et fradrag for sit kontingent på 6.000 kroner om året.
For at finde ud af, hvor meget man får i fradrag, skal man først og fremmest beregne, hvor meget man betaler i kontingent. Melder man sig for eksempel ind i en a-kasse pr. 1. april, betyder det, at der er ni måneder tilbage af året. Har man en månedlig pris på for eksempel 400 kroner, vil regnestykket komme til at se sådan ud: 9 måneder x 400 kroner = 3.600 kroner i fradrag.